ddrg/super_eurlex huggingface dataset:
SL Uradni list Evropske unije C 90/29

Tožba, vložena 3. februarja 2009 – Ifemy's proti UUNT – Dada & Co Kids (Dada & Co. Kids)

(Zadeva T-50/09)

2009/C 90/46

Jezik, v katerem je bila tožba vložena: angleščina

Stranke

Tožeča stranka: Ifemy's Holding GmbH (München, Nemčija) (zastopnik: H.G. Augustinowski, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Dada & Co Kids Srl (Prato, Italija)

Predloga tožeče stranke

— Odločba četrtega odbora za pritožbe Urada za usklajevanje na notranjem trgu (znamke in modeli) z dne 27. novembra 2008 v zadevi R 911/2008 4 naj se razveljavi;

— UUNT naj se naloži plačilo stroškov.

Tožbeni razlogi in bistvene trditve

Prijavitelj znamke Skupnosti: druga stranka pred odborom za pritožbe

Zadevna znamka Skupnosti: figurativna znamka „Dada & Co. Kids“, za proizvode iz razreda 25

Imetnik znamke ali znaka, navajanega v postopku z ugovorom: tožeča stranka

Znamka ali znak, navajan v postopku z ugovorom: nemška registracija znamke št. 30 114 449 besedne znamke „DADA“ za proizvode iz razreda 25

Odločba oddelka za ugovore: zavrnitev ugovora

Odločba odbora za pritožbe: zavrnitev pritožbe

Navajani tožbeni razlogi: kršitev načel enakega obravnavanja, lojalne konkurencen in vladavine prava, kot so določena v členu 2 in 3 ES ter členih 43 in 80(1) Uredbe Sveta 40/04 in pravil 50(2) in 80(2) Uredbe Komisije št. 2868/95 (1), ker odbor za pritožbe ni razveljavil odločbe oddelka za ugovore, s katero je ta imenoval napačnega prijavitelja in poleg tega, ker je odbor za pritožbe zmotno menil, da je bila tožeči stranki pred oddelkom za ugovore dana možnost predložitve ustreznih dokazov.

(1) Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL 1995 L 303, str. 1).
SL Uradni list Evropske unije C 102/18

Tožba, vložena 13. februarja 2009 – Swarovski proti UUNT – Swarovski (Daniel Swarovski Privat)

(Zadeva T-55/09)

2009/C 102/30

Jezik, v katerem je bila tožba vložena: nemščina

Stranke

Tožeča stranka: Daniel Swarovski (Volders, Avstrija) (zastopnik: R. Küppers, odvetnik)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Swarovski AG (Triesen, Lihtenštajn)

Predlogi tožeče stranke

— Odločba prvega odbora za pritožbe v zadevi R 0348/2008-1 z dne 9. novembra 2008 naj se razveljavi;

— pritožbo naj se zavrne;

— intervenientki naj se naloži plačilo stroškov postopka, vključno s stroški pritožbenega postopka.

Tožbeni razlogi in bistvene trditve

Prijavitelj znamke Skupnosti: tožeča stranka

Zadevna znamka Skupnosti: besedna znamka „Daniel Swarovski Privat“ za proizvode in storitve iz razredov 3, 4, 8, 9, 15, 16, 18, 20, 21, 26, 28, 29, 30, 31, 32, 33, 39 in 44 (prijava št. 3 981 099)

Imetnik znamke ali znaka, navajanega v postopku z ugovorom: Swarovski AG

Znamka ali znak, navajan v postopku z ugovorom: besedna znamka „DANIEL SWAROVSKI“ za proizvode in storitve iz razredov 16, 18, 21, 25 in 41 (znamka Skupnosti št. 3 895 133); besedna znamka „Swarovski“ za proizvode in storitve iz razredov 2, 3, 6, 8, 9, 11, 16, 18, 19, 20, 21, 24, 25, 28, 34, 35 in 41 (znamka Skupnosti št. 3 895 091); besedna znamka „Swarovski“ za storitve iz razreda 36 (avstrijska besedna znamka Nr. 218 795); besedna znamka „Swarovski“ za proizvode iz razredov 11, 16, 21 in 34 (avstrijska besedna znamka št. 96 389) in besedna znamka „Swarovski“ za proizvode iz razredov 8, 9, 11, 14, 18, 21, 25 in 26 (mednarodna registracija za Italijo št. 528 189)

Odločba oddelka za ugovore: delna ugoditev ugovoru

Odločba odbora za pritožbe: delna zavrnitev pritožbe

Navajani tožbeni razlogi: kršitev člena 8(1), točka b, in (5) Uredbe (ES) št. 40/94 (1), saj med nasprotujočima si znamkama naj ne bi ostajala verjetnost zmede, zahtevano škodovanje prejšnjim znamkam naj ne bi bilo podano in tudi obseg varstva prejšnjih znamk naj bi bil zadostno določen

(1) Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).
SL Uradni list Evropske unije C 82/27

Tožba, vložena 9. januarja 2009 – Evropaïki Dynamiki proti Komisiji

(Zadeva T-17/09)

(2009/C 82/49)

Jezik postopka: angleščina

Stranki

Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnik: N. Korogiannakis, odvetnik)

Tožena stranka: Komisija Evropskih skupnosti

Predlogi tožeče stranke

— odločba Komisije, s katero je zavrnila ponudbo tožeče stranke v zvezi z javnim naročilom VT/2008/019 – EMPL EESSI za „informacijske storitve in proizvode v okviru projekta EESSI (Electronic Exchange of Social Security Information“ (1), ki je bila vročena tožeči stranki z dopisom z dne 30. oktobra 2008, in vse naslednje odločbe, vključno s tisto, da se naročilo dodeli uspešnemu ponudniku, naj se razglasijo za nične;

— Komisiji naj se naloži plačilo škode, ki je nastala tožeči stranki zaradi obravnavanega postopka oddaje naročila, v višini 883.703,50 eura;

— Komisiji naj se naloži plačilo stroškov, ki so nastali tožeči stranki v zvezi s to tožbo, tudi če bo ta zavrnjena.

Tožbeni razlogi in bistvene trditve

Tožeča stranka v tej zadevi predlaga razglasitev ničnosti odločbe tožene stranke, da se zavrne njena ponudba, vložena v zvezi z javnim naročilom VT/2008/019 – EMPL CAD A/17543 za informacijske storitve in proizvode v okviru projekta EESSI (Electronic Exchange of Social Security Information – elektronska izmenjava informacij o socialni varnosti), in da naročilo dodeli uspešnemu ponudniku. Tožeča stranka dalje predlaga povračilo škode, ki naj bi ji nastala zaradi postopka javnega naročila.

Tožeča stranka v utemeljitev svojih trditev navaja štiri tožbene razloge.

Prvič, navaja, da je Komisija zmagovalnega ponudnika prednostno obravnavala v okviru številnih drugih naročil in da mu je bila naklonjena tudi v tem javnem naročilu. Tožeča stranka dalje trdi, da jo je tožena stranka v zvezi s tem sistematično diskriminirala.

Drugič, tožeča stranka trdi, da Komisija ni spoštovala pravil o izločitvenih merilih iz razpisnih pogojev in s tem kršila člena 93 in 94 Finančne uredbe (2) ter člena 133a in 134 njenih izvedbenih pravil in tudi člen 45 Direktive 2004/18/ES (3).

Tretjič, tožeča stranka trdi, da je tožena stranka storila vrsto očitnih napak pri presoji, ko je ocenjevalni odbor ocenjeval ponudbo tožeče stranke.

Četrtič, tožeča stranka trdi, da je tožena stranka ponudbo tožeče stranke presojala na splošno in samovoljno, da svoje odločitve ni obrazložila in tako storila vrsto očitnih napak pri presoji.

(1) UL 2008/S 111-148231.

(2) Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (UL L 248, 16.9.2002, str. 1).

(3) Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, 30.4.2004, str. 114).
b)

Absolutno pomanjkanje obrazložitve spornega sklepa v zvezi z ugotovitvami glede nedopustnosti zahtevkov, naj se „Komisiji naloži, naj pritožniku vrne njegove osebne stvari“, naj „se sporna odločba razglasi za nično“ in „za povračilo škode“ ter da se pritožniku naloži plačilo stroškov, tudi zaradi potvarjanja in izkrivljanja dokazov, opustitve vsakršne preiskave, nedoslednosti in nelogičnosti ter zmotne in napačne razlage in uporabe pravil in sodne prakse Skupnosti.
SL Uradni list Evropske unije C 55/41

Tožba, vložena 22. decembra 2008 – Nemčija proti Komisiji

(Zadeva T-571/08)

(2009/C 55/74)

Jezik postopka: nemščina

Stranki

Tožeča stranka: Zvezna republika Nemčija (zastopnika: M. Lumma in B. Klein, zastopnika)

Tožena stranka: Komisija Evropskih skupnosti

Predlogi tožeče stranke

— Odločba Komisije z dne 30. oktobra 2008 o odredbi za predložitev podatkov v postopku „Državne pomoči C 36/2007 – Državne pomoči v korist Deutsche Post AG“ naj se razglasi za nično;

— toženi stranki naj se naloži plačilo stroškov postopka.

Tožbeni razlogi in bistvene trditve

Tožba se nanaša na Odločbo Komisije Evropskih skupnosti C(2008) 6468 z dne 30. oktobra 2008, v kateri je Komisija v postopku državnih pomoči C 36/2007 (ex NN 25/2007) Nemčija v skladu s členom 10(3) Uredbe (ES) št. 659/1999 (1) zahtevala, da se predložijo vsi dokumenti, informacije in podatki, ki so potrebni za ovrednotenje izkupička in stroškov družbe Deutsche Post od 1989 do 2007.

Tožeča stranka navaja dva tožbena razloga.

Tožeča stranka v prvem tožbenem razlogu navaja, da se z odredbo za predložitev podatkov bistveno krši postopek.

— Predpostavke veljavne določitve roka ter „opomina, v katerem je določen dodatni rok“ v smislu člena 5(2) in 10(3) Uredbe št. 659/1999 niso izpolnjene. Podredno tožeča stranka opozarja na to, da je sama določitev roka v odredbi za predložitev podatkov nesorazmerna.

— Odredba za predložitev podatkov nato ne zagotavlja varovanje poslovnih tajnosti družbe Deutsche Post AG, ki je določeno v členu 287 ES, saj so bili podatki domnevno posredovani za obdelavo zunanjemu podjetju, ki verjetno dela tudi za konkurente družbe Deutsche Post AG, in Komisija noče v zvezi s tem posredovati dodatnih informacij.

Tožeča stranka v drugem tožbenem razlogu navaja, da odredba o predložitvi podatkov krši tudi člena 87(1) ES in 86(2) ES v povezavi z načeloma sorazmernosti in pravne varnosti, saj zahtevani podatki niso nujni za presojo treh zadevnih državnih ukrepov z vidika predpisov o državnih pomočeh.

(1) Uredba Sveta (ES) 659/1999 z dne 22. marca 1999 o določitvi podrobnih pravil za uporabo člena [88] ES (UL L 83, 27.3.1999, str. 1).
—

povračilo vseh odvetniških stroškov, stroškov postopka, izvršitelja, poštnih stroškov in stroškov fotokopij, ki so bili potrebni za ta postopek in katerih seznam bo predložen.
SL Uradni list Evropske unije C 55/29

Tožba, vložena 9. decembra 2008 – Cixi Jiangnan Chemical Fiber in drugi proti Svetu

(Zadeva T-537/08)

(2009/C 55/54)

Jezik postopka: angleščina

Stranke

Tožeče stranke: Cixi Jiangnan Chemical Fiber Co. Ltd, Cixi Santai Chemical Fiber Co. Ltd, Cixi Sansheng Chemical Fiber Co. Ltd, Jiangyin Changlong Chemical Fibre Co. Ltd, Ningbo Dafa Chemical Fiber Co. Ltd, Xiake Color Spinning Co. Ltd, Zhejiang Waysun Chemical Fiber Co. Ltd, Zhejiang Anshun Pettechs Fibre Co. Ltd (Kitajska) (zastopnika: J.-F. Bellis, odvetnik, G. Vallera, Barrister)

Tožena stranka: Svet Evropske unije

Predlogi tožečih strank

— Uredba Sveta (ES) št. 893/2008 z dne 10. septembra 2008 o ohranitvi protidampinških dajatev pri uvozu rezanih vlaken iz poliestra s poreklom iz Belorusije, Ljudske republike Kitajske, Saudove Arabije in Koreje po delnem vmesnem pregledu v skladu s členom 11(3) Uredbe (ES) št. 384/96 (1) naj se razglasi za nično z retroaktivnim učinkom od 29. decembra 2006, datuma od katerega so se za uvoz rezanih vlaken iz poliestra s poreklom iz Tajvana in Malezije uvedle začasne protidampinške dajatve, za katere je Komisija s Sklepom št. 2007/430/ES z dne 19. junija 2007 (2) odločila, da jih ne bo izterjala.

— Svetu naj se naloži plačilo stroškov postopka.

Tožbeni razlogi in bistvene trditve

Tožeče stranke – družbe s sedežem na Kitajskem – s tožbo predlagajo razglasitev ničnosti Uredbe Sveta št. 893/2008 o ohranitvi protidamških ukrepov v zvezi z, med drugim, uvozom rezanih vlaken iz poliestra (RVP) s poreklom iz Kitajske, ki so jih proizvedle tožeče stranke. Tožeče stranke trdijo, da je treba ista merila, kot so bila uporabljena v Sklepu Komisije št. 2007/430/ES glede RVP s poreklom iz Tajvana in Malezije, uporabiti tudi glede RVP s poreklom iz Kitajske. Zato je treba tudi protidampinške dajatve glede RVP s poreklom iz Kitajske razveljaviti od istega datuma, in sicer od 29. decembra 2006 dalje.

Tožbeni razlogi in bistvene trditve, na katere se sklicujejo tožeče stranke, so enaki tistim iz zadeve Huvis proti Svetu (T-536/08).

(1) UL L 247, str. 1.

(2) 2007/430/ES: Sklep Komisije z dne 19. junija 2007 o zaključku protidampinškega postopka v zvezi z uvozom sintetičnih rezanih vlaken iz poliestra (RVP) s poreklom iz Malezije in Tajvana in o sprostitvi zneskov, zavarovanih z začasnimi dajatvami (UL L 160, str. 30).
SL Uradni list Evropske unije C 55/35

Tožba, vložena 17. decembra 2008 – Slovenská pošta proti Komisiji

(Zadeva T-556/08)

(2009/C 55/64)

Jezik postopka: angleščina

Stranki

Tožeča stranka: Slovenská pošta a.s. (Banská Bystrica, Slovaška republika) (zastopniki: O. Brouwer, C. Schillemans in M. Knapen, odvetniki)

Tožena stranka: Komisija Evropskih skupnosti

Predlogi tožeče stranke

— izpodbijana odločba naj se razglasi za nično;

— Komisiji naj se naloži plačilo stroškov.

Tožbeni razlogi in bistvene trditve

Tožeča stranka s tožbo predlaga, naj se v skladu s členom 230 ES odločba Komisije C(2008) 5912 konč. z dne 7. oktobra 2008 (zadeva COMP/39.562 – slovaška zakonodaja o poštnih storitvah), s katero je Komisija ugotovila, da je slovaška zakonodaja glede storitev hibridne pošte, v nasprotju s členom 86(1) ES v povezavi s členom 82 ES, ker dostavo pošiljk po hibridni pošti pridržuje tožeči stranki, razglasi za nično.

Tožeča stranka v utemeljitev svojih zahtevkov uveljavlja štiri tožbene razloge.

Prvič, trdi, da je Komisija kršila načelo prava Skupnosti dobre uprave, ker ni primerno preiskala vseh zadevnih dejstev in interesov, saj izpodbijana odločba po mnenju tožeče stranke temelji na številnih domnevah. Tožeča stranka dodaja, da je Komisija kršila obveznost obrazložitve iz člena 253 ES.

Drugič, tožeča stranka trdi, da je Komisija kršila njeno pravico biti slišan.

Tretjič, trdi, da je Komisija storila očitne dejanske in pravne napake pri presoji in razlagi zakonitosti dodelitve izključnih pravic v poštnem sektorju, katerih posledica je napačna uporaba členov 86 ES in 82 ES.

Četrtič, tožeča stranka trdi, da je Komisija, s tem ko je bistveno drugače in z do tedaj še neuporabljenim pristopom opredelila upoštevni trg, kršila načeli pravne varnosti in varstva zaupanja v pravo.
—

prodaja pod ceno s strani družbe SNCM v višini 158 milijonov eurov, to, da je Compagnie Générale Maritime et Financière (v nadaljevanju: družba CGMF) prevzela socialne ukrepe glede zaposlenih v višini 38,5 milijonov eurov, in to, da je družba CGMF v povezavi s tem dokapitalizirala družbo SNCM v višini 8,75 milijonov eurov, ne pomeni državnih pomoči; in
SL Uradni list Evropske unije C 32/37

Tožba, vložena 31. oktobra 2008 – Umbach proti Komisiji

(Zadeva T-474/08)

(2009/C 32/73)

Jezik postopka: nemščina

Stranki

Tožeča stranka: Dieter C. Umbach (zastopnik: M. Stephani, odvetnik)

Tožena stranka: Komisija Evropskih skupnosti

Predlogi tožeče stranke

— Odločba tožene stranke z dne 2. septembra 2008 SG.E.3/MV/psi D(2008) 6991 naj se razglasi za nično.

Tožbeni razlogi in bistvene trditve

Tožeča stranka izpodbija odločbo Komisije, s katero ji je bil zavrnjen popoln in neomejen dostop do dokumentov, povezanih s programom TACIS in pogodbo TACIS, katere stranka je bila. Trdi, da je dostop do dokumentov bistvenega pomena za njeno obrambo v okviru tožbe za vračilo izplačanih zneskov, ki jo je zaradi odpovedi pogodbe TACIS zoper njo vložila Komisija.

V utemeljitev svoje tožbe tožeča stranka zatrjuje kršitev splošnih načel prava Skupnosti, predvsem načel dobrega upravljanja in poštenega sojenja, saj mora imeti kot zainteresirana stranka možnost popolnega in neomejenega dostopa do dokumentov, ki so potrebni za njeno obrambo in poznejše uveljavljanje lastnih zahtevkov zoper Komisijo.

Tožena stranka poleg tega zatrjuje, da pravica do popolnega in neomejenega dostopa do dokumentov izhaja tudi iz Uredbe (ES) št. 1049/2001 (1), predvsem ker naj bi Komisija nepravilno uporabila diskrecijsko pravico, ki jo ima na podlagi členov 4 in 9 te uredbe.

(1) Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43).
SL Uradni list Evropske unije C 19/34

Tožba, vložena 21. novembra 2008 – Psytech International proti UUNT – Institute for Personality & Ability Testing (16PF)

(Zadeva T-507/08)

(2009/C 19/64)

Jezik, v katerem je bila tožba vložena: angleščina

Stranke

Tožeča stranka: Psytech International Ltd (Pulloxhill, Združeno kraljestvo) (zastopnika: N. Phillips, Solicitor in N. Saunders, Barrister)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Institute for Personality & Ability Testing, Inc. (Champaign, Združene države)

Predlogi tožeče stranke

— Razveljavi naj se odločba drugega odbora za pritožbe Urada za usklajevanje na notranjem trgu (znamke in modeli) z dne 23. julija 2008 v zadevi R 1012/2007-2 in zahteva za ugotovitev ničnosti naj se vrne UUNT, da bo nadaljeval postopek, in

— UUNT naj se naloži plačilo stroškov.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: besedna znamka „16PF“ za proizvode in storitve iz razredov 9, 16, 35, 41 in 42 – Registracija znamke Skupnosti št. 1 892 652.

Imetnik znamke Skupnosti: druga stranka pred odborom za pritožbe.

Stranka, ki zahteva ugotovitev ničnosti znamke Skupnosti: tožeča stranka.

Odločba oddelka za izbris: zavrnitev zahteve za ugotovitev ničnosti.

Odločba odbora za pritožbe: zavrnitev pritožbe.

Navajani tožbeni razlogi: kršitev člena 7(1)(b), 7(1)(c), 7(1)(d) in 51(1)(b) Uredbe Sveta št. 40/94, ker: (i) bi moral odbor za pritožbe na podlagi dokazov, ki so mu bili predloženi, ugotoviti, da je registrirana znamka Skupnosti, ki je predmet zahteve za ugotovitev ničnosti, brez slehernega razlikovalnega učinka; (ii) naj odbor za pritožbe ne bi uporabil ustreznih pravnih meril in naj ne bi ustrezno preizkusil dokazov, ki so mu bili predloženi; in (iii) odbor za pritožbe bi moral na podlagi dokazov, ki so mu bili predloženi, ugotoviti, da je bila prijava za registrirano znamko Skupnosti, ki je predmet zahteve za ugotovitev ničnosti, vložena v slabi veri.
SL Uradni list Evropske unije C 32/38

Tožba, vložena 11. novembra 2008 – Atlas Transport proti UUNT – Hartmann (ATLAS TRANSPORT)

(Zadeva T-482/08)

(2009/C 32/74)

Jezik, v katerem je bila tožba vložena: nemščina

Stranke

Tožeča stranka: Atlas Transport GmbH (Düsseldorf, Nemčija) (zastopniki: U. Hildebrandt, K. Schmidt-Hern in B. Weichhaus, odvetniki)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Alfred Hartmann (Leer, Nemčija)

Predlogi tožeče stranke

— Odločba četrtega odbora za pritožbe Urada za usklajevanje na notranjem trgu (znamke in modeli) z dne 9. septembra 2008 (zadeva R 1858/2007-4) naj se razveljavi; in

— toženi stranki naj se naloži plačilo stroškov postopka.

Tožbeni razlogi in bistvene trditve

Registrirana znamka Skupnosti, ki je predmet zahteve za razveljavitev: besedna znamka „Atlas Transport“ za prevoz (prevoz blaga) iz razreda 39 (znamka Skupnosti št. 545 681).

Imetnik znamke Skupnosti: tožeča stranka.

Stranka, ki zahteva razveljavitev znamke Skupnosti: A. Hartmann.

Odločba oddelka za izbris: zavrnitev zahteve.

Odločba odbora za pritožbe: ugoditev zahtevi za razveljavitev.

Navajani tožbeni razlogi: kršitev člena 15 Uredbe (ES) št. 40/94 (1) ter pravil 22 in 40 Uredbe (ES) št. 2868/95 (2), ker so bila za dokaz ohranitvene uporabe uporabljena napačna merila in ker so bili predloženi dokazi napačno presojani; napačna uporaba postopkovnih načel, in sicer pravice biti slišan v skladu s členom 73, drugi stavek, Uredbe (ES) št. 40/94, obveznosti obrazložitve na podlagi člena 73, prvi stavek, Uredbe (ES) št. 40/94 in diskrecijske pravice.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, str. 1).

(2) Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, 15.12.1995, str. 1).
—

Razveljavi naj se odločba četrtega odbora za pritožbe Urada za usklajevanje na notranjem trgu (znamke in modeli) z dne 15. septembra 2008 v zadevi R 1656/2007 4 in naloži naj se, da se prijavo zadevne znamke Skupnosti (prijava št. 5 967 856) obravnava in znamko registrira; in
SL Uradni list Evropske unije C 313/48

Tožba, vložena 6. oktobra 2008 – CDC Hydrogene Peroxide proti Komisiji

(Zadeva T-437/08)

(2008/C 313/87)

Jezik postopka: nemščina

Stranki

Tožeča stranka: CDC Hydrogene Peroxide Cartel Damage Claims (CDC Hydrogene Peroxide) (zastopnica: R. Wirtz, odvetnica)

Tožena stranka: Komisija Evropskih skupnosti

Predlogi tožeče stranke

— Odločbo Komisije 2008 SG.E3/MM/psi D(2008) 6658 z dne 8. avgusta 2008, se v skladu s členom 231(1) ES razglasi za nično.

— Toženi stranki naj se naloži plačilo potrebnih stroškov, v skladu s členom 87(2) Poslovnika Sodišča prve stopnje.

Tožbeni razlogi in bistvene trditve

Tožeča stranka, ki uveljavlja nadomestilo za škodo, nastalo podjetjem zaradi evropskega omejevalnega sporazuma na področju vodikovega peroksida, izpodbija odločbo Komisije z dne 8. avgusta 2008, s katero je bila zavrnjena njena prošnja za celovit dostop do kazala postopkovnega akta v zadevi COMP/F/38.620 – Vodikov peroksid in perborat, vložena v skladu s členom 2(1) Uredbe (ES) št. 1049/2001 (1).

V utemeljitev svoje tožbe tožeča stranka navaja kršitev člena 4(2), prva in druga alinea, Uredbe št. 1049/2001, ker so bila v tem predpisu vsebovana odstopanja napačno razlagana oziroma napačno uporabljena.

Tožeča stranka s tem v zvezi uveljavlja štiri tožbene razloge.

Prvič, odločba naj bi kršila načela ozke razlage in uporabe odstopanja. Komisija naj ne bi razložila niti konkretno predvidljive in niti zgolj hipotetične nevarnosti omejevanja zaščitenih interesov.

Drugič, izpodbijana odločba naj ne bi bila združljiva z načelom učinkovitega nadomestila zaradi kršitve evropskih konkurenčnih predpisov, ker je treba interes oškodovane osebe glede podrobnosti kršitve oceniti višje kot interes podjetij, da se javnosti ne seznani s podrobnostmi kršitve, ki jo zatrjuje Komisija, kot tudi obseg njenega sodelovanja s Komisijo v okviru obvestila o ugodni obravnavi.

Tretjič, odstopanje ni utemeljeno s členom 4(2), prva alinea, Uredbe št. 1049/2001 glede varstva poslovnih interesov.

Četrtič, izpodbijana odločba ni utemeljena z odstopanjem v členu 4(2), tretja alinea, Uredbe št. 1049/2001, glede varstva dejavnosti inšpekcije in preiskovanja.

(1) Uredba Evropskega parlamenta in Sveta (ES) št. 1049/2001 z dne 30. marca 2001 o dostopu javnosti do dokumentov Evropskega parlamenta, Sveta in Komisije (UL L 145, str.v43).
—

razglasitev ničnosti odločbe, ki jo je Komisija 16. julija 2008 sprejela v zadevi COMP/C2/38.698 – CISAC, v delu, v katerem je (i) v njenem členu 1 na podlagi člena 81(1) ES in člena 53(1) EGP obsodila tožečo stranko, ker je v svojih sporazumih o vzajemnem zastopanju uporabljala omejitve članstva iz člena 11(II) vzorčne pogodbe CISAC oziroma jih dejansko uporabljala, in (ii) ji je zato v njenem členu 4.1 naložila, naj takoj preneha s to kršitvijo, če tega še ni storila, in naj Komisijo obvesti o vseh ukrepih, sprejetih v ta namen;